《淮上送唐池屿别驾赴部》
明代·金銮

与君南北漫相期，惆怅东风楚水涯。
万里辞家身是梦，三年作郡口为碑。
重将直道干明主，肯负初心答故知。
芳草接天春望迥，一尊相对复何时。

作者简介：明陇西人，侨居南京，字在衡。习歌诗，得江左风致。性俊朗，好游任侠，结交四方豪士，往来维扬两浙间。尝取古词，辨其字句清浊，为一书，为填词者所宗。有《徙倚轩集》。